ai4bharat/Pralekha huggingface dataset:
অর্থমন্ত্রক
গ্রামাঞ্চলের স্থানীয় স্বশাসিত সংস্থাগুলির জন্য ১২ হাজার ৩৫১ কোটি টাকা মঞ্জুর
নয়াদিল্লি, ২২ জানুয়ারি, ২০২১
অর্থ মন্ত্রকের ব্যয় নির্বাহ দপ্তরের পক্ষ থেকে গ্রামাঞ্চলের স্থানীয় স্বশাসিত সংস্থাগুলিকে অনুদান সহায়তার জন্য ১৮টি রাজ্যকে ১২ হাজার ৩৫১ কোটি ৫০ লক্ষ টাকা মঞ্জুর করা হয়েছে। ২০২০-২১ অর্থবর্ষে এটি অনুদান সহায়তার দ্বিতীয় কিস্তি।
দ্বিতীয় কিস্তির এই অনুদান সহায়তা সেই ১৮টি রাজ্যকে দেওয়া হয়েছে, যারা প্রথম কিস্তির অর্থ সদ্ব্যবহারের প্রয়োজনীয় নথিপত্র দপ্তরে পাঠিয়েছেন।
গ্রামাঞ্চলের স্থানীয় স্বশাসিত সংস্থাগুলির আর্থিক অবস্থার উন্নতিতে এবং সর্বজনীন সম্পদ সৃষ্টির লক্ষ্যে পঞ্চদশ অর্থ কমিশনের সুপারিশ অনুযায়ী, এ ধরনের সংস্থাগুলিকে অনুদান দেওয়া হয়। পঞ্চায়েতি রাজ ব্যবস্থার ৩টি স্তরে অর্থাৎ গ্রাম, ব্লক ও জেলাস্তরে অনুদান সহায়তা দেওয়া হয়ে থাকে। গ্রাম ও ব্লক স্তরে সম্পদের সংস্থানের লক্ষ্যেই এই অনুদান সহায়তা দেওয়া হয়।
পঞ্চদশ অর্থ কমিশনের পক্ষ থেকে গ্রামাঞ্চলের স্থানীয় স্বশাসিত সংস্থাগুলির জন্য দু’ধরনের অনুদান সহায়তার প্রস্তাব দেওয়া হয়। এগুলি হ’ল – বেসিক ও টায়েড অনুদান সহায়তা।
কেন্দ্র ও রাজ্য সরকারগুলির পক্ষ থেকে কেন্দ্রীয় সহায়তাপুষ্ট প্রকল্প স্বচ্ছ ভারত ও জল জীবন মিশনের আওতায় পানীয় জল ও স্যানিটেশন খাতে যে তহবিল দেওয়া হয়ে থাকে, পঞ্চদশ অর্থ কমিশনের সুপারিশ অনুযায়ী, প্রদেয় অর্থ তার অতিরিক্ত।
কেন্দ্রীয় সরকারের কাছ থেকে অনুদান প্রাপ্তির অর্থ ১০টি কাজের দিনের মধ্যেই গ্রামাঞ্চলের স্থানীয় স্বশাসিত সংস্থাগুলিকে হস্তান্তর করা জরুরি। যদি কোনও কারণে এই অর্থ হস্তান্তরে সংশ্লিষ্ট বিলম্ব ঘটে সেক্ষেত্রে সুদ সহ প্রাপ্য অর্থ গ্রামাঞ্চলীয় স্থানীয় স্বশাসিত সংস্থাগুলিকে মেটাতে হয়।
এর আগে গ্রামাঞ্চলের স্থানীয় স্বশাসিত সংস্থাগুলিকে বেসিক অনুদানের প্রথম কিস্তি এবং চতুর্দশ অর্থ কমিশনের বকেয়া বাবদ গত জুন মাসে সমস্ত রাজ্যকে ১৮ হাজার ১৯৯ কোটি টাকা দেওয়া হয়েছে। একইভাবে টায়েড অনুদানের প্রথম কিস্তি বাবদ সমস্ত রাজ্যকে ১৫ হাজার ১৮৭ কোটি ৫০ লক্ষ টাকা দেওয়া হয়েছে। এর ফলে, ব্যয় নির্বাহ দপ্তরের পক্ষ থেকে এখনও পর্যন্ত বেসিক ও টায়েড অনুদান খাতে রাজ্যগুলিকে ৪৫ হাজার ৭৩৮ কোটি টাকা দেওয়া হয়েছে। এখনও পর্যন্ত প্রদেয় অনুদানের রাজ্য-ভিত্তিক খতিয়ান নিম্নরূপ : -
২০২০-২১ এ রাজ্য-ভিত্তিক গ্রামাঞ্চলের স্থানীয় স্বশাসিত সংস্থাগুলিকে প্রদেয় অনুদান সহায়তা
|
|
ক্রমিক সংখ্যা
|
|
রাজ্য
|
|
মোট প্রদেয় অনুদান 
|
|
|
|
|
|
|
|
১
|
|
অন্ধ্রপ্রদেশ
|
|
৩১৩৭.০৩
|
|
২
|
|
অরুণাচল প্রদেশ
|
|
৪১৮.৮০
|
|
৩
|
|
আসাম
|
|
৮০২.০০
|
|
৪
|
|
বিহার
|
|
৩৭৬৩.৫০
|
|
৫
|
|
ছত্তিশগড়
|
|
১০৯০.৫০
|
|
৬
|
|
গোয়া
|
|
৩৭.৫০
|
|
৭
|
|
গুজরাট
|
|
২৩৯৬.২৫
|
|
৮
|
|
হরিয়ানা
|
|
৯৪৮.০০
|
|
৯
|
|
হিমাচল প্রদেশ
|
|
৩২১.৭৫
|
|
১০
|
|
ঝাড়খন্ড
|
|
১২৬৬.৭৫
|
|
১১
|
|
কর্ণাটক
|
|
২৪১২.৭৫
|
|
১২
|
|
কেরল
|
|
১২২১.০০
|
|
১৩
|
|
মধ্যপ্রদেশ
|
|
২৯৮৮.০০
|
|
১৪
|
|
মহারাষ্ট্র
|
|
৪৩৭০.২৫
|
|
১৫
|
|
মণিপুর
|
|
৮৮.৫০
|
|
১৬
|
|
মেঘালয়
|
|
৯১.০০
|
|
১৭
|
|
মিজোরাম
|
|
৪৬.৫০
|
|
১৮
|
|
নাগাল্যান্ড
|
|
৬২.৫০
|
|
১৯
|
|
ওডিশা
|
|
১৬৯৩.৫০
|
|
২০
|
|
পাঞ্জাব
|
|
২২৩৩.৯১
|
|
২১
|
|
রাজস্থান
|
|
১৯৩১.০০
|
|
২২
|
|
সিকিম
|
|
৩১.৫০
|
|
২৩
|
|
তামিলনাডু
|
|
১৮০৩.৫০
|
|
২৪
|
|
তেলেঙ্গানা
|
|
১৩৮৫.২৫
|
|
২৫
|
|
ত্রিপুরা
|
|
১৪৩.২৫
|
|
২৬
|
|
উত্তর প্রদেশ
|
|
৭৩১৪.০০
|
|
২৭
|
|
উত্তরাখন্ড
|
|
৪৩০.৫০
|
|
২৮
|
|
পশ্চিমবঙ্গ
|
|
৩৩০৯.০০
|
|
|
|
মোট
|
|
৪৫৭৩৭.৯৯
কেন্দ্রীয়মন্ত্রিসভা
কেন্দ্রীয় মন্ত্রিসভা রুপে ডেভিট কার্ড এবং কম মূল্যে ভিম ইউপিআই লেনদেন-এর বিষয়ে প্রচারের জন্য একটি উৎসাহ দান মূলক প্রকল্পে অনুমোদন দিয়েছে
নতুন দিল্লি, ১৫ ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ দেশে রুপে ডেভিট কার্ড এবং কম মূল্যে ভিম ইউপিআই লেনদেন-এর বিষয়ে প্রচারের জন্য একটি উৎসাহ দান মূলক প্রকল্পের অনুমোদন দিয়েছে ।
এই প্রকল্পের আওতায় সুবিধাগ্রহণকারী ব্যাঙ্কগুলিকে সরকার উৎসাহভাতা দেবে । রুপে ডেভিট কার্ড এবং কম মূল্যের ভিম ইউপিআই-এর সাহায্যে করা লেনদেন মূল্যের ওপর একটি নির্দিষ্ট হারে ব্যাঙ্কগুলিকে উৎসাহভাতা দেওয়া হবে । চলতি বছরের পয়লা এপ্রিল থেকে চালু হওয়া এক বছরের মেয়াদে এই প্রকল্পে আনুমানিক ১,৩০০ কোটি টাকা বরাদ্দ করা হয়েছে ।
এই প্রকল্পটি ব্যাঙ্কগুলিকে শক্তিশালী ডিজিটাল লেনদেন ইকো ব্যবস্থাপনা তৈরিতে এবং রুপে ডেভিট কার্ড ও ভিম ইউপিআই ডিজিটাল লেনদেনের বিষয়ে উৎসাহ জোগাবে । পাশাপাশি সমস্ত ক্ষেত্রের মানুষকে ডিজিটাল লেনদেনে আগ্রহী করে তুলবে ।
যেসব মানুষ এখনও ব্যাঙ্কিংক্ষেত্র এবং এই ধরণের লেনদেন ব্যবস্থার বাইরে রয়েছে, তাদেরকেও এই পরিষেবার মধ্যে নিয়ে আসা হবে । ভারত আজ বিশ্বের অন্যতম দক্ষ লেনদেনের বাজার । এই ধরণের উন্নয়নমূলক কেন্দ্রীয় সরকারের উদ্যোগ ডিজিটাল লেনদেন ইকো ব্যবস্থাপনায় প্রভাব ফেলবে।
প্রেক্ষাপট :
দেশে ডিজিটাল লেনদেনকে আরও উৎসাহিত করার জন্য সরকার ২০২১-২২ অর্থবর্ষের বাজেট ঘোষণার সময় এই প্রকল্পটি তৈরিতে সম্মতি জানিয়েছিল ।
CG/SS/RAB
(
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ৬৪ কোটি করোনা প্রতিষেধক টিকা দেওয়ার ল্যান্ডমার্ক অতিক্রম করেছে
গত ২৪ ঘন্টায় ৫৯ লক্ষ টিকার ডোজ দেওয়া হয়েছে
সুস্থতার হার বর্তমানে হয়েছে ৯৭.৫৩ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩০ হাজার ৯৪১
ভারতে সুস্পষ্টভাবে আক্রান্তের সংখ্যা ৩,৭০,৬৪০
সুস্পষ্টভাবে মোট আক্রান্তের হার ১.১৩ শতাংশ
সাপ্তাহিক ভাবে আক্রান্তের হার  বিগত ৬৭ দিন ধরে যা ৩ শতাংশের নিচে
নতুন দিল্লি, ৩১ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৬৪ কোটির ল্যান্ডমার্ক গতকাল অতিক্রম করেছে।
গত ২৪ ঘন্টায় ৫৯ লক্ষ ৬২ হাজার ২৮৬ জনকে টিকা দেওয়া হয়েছে।
দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৬৪ কোটি ৯৫ লক্ষ ২৮ হাজার ৬৪৪ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৫৭ হাজার ৭২৭ জন স্বাস্থ্যকর্মী প্রথম ডোজ এবং ৮৩ লক্ষ ৭০ হাজার ৮৫১ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ২০ হাজার ৯২১ জন কর্মী প্রথম ডোজ এবং ১ কোটি ৩১ লক্ষ ৩৯ হাজার ৭৩৯ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ২৪ কোটি ৭৫ লক্ষ ০৮ হাজার ২২৬ জন প্রথম ডোজ এবং ২ কোটি ৭২ লক্ষ ৬৩ হাজার ২৭৫ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৩ কোটি ০২ লক্ষ ০৯ হাজার ২৯৮ জন প্রথম ডোজ এবং ৫ কোটি ৪০ লক্ষ ২২ হাজার ৯৭৫ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ৮ কোটি ৬৬ লক্ষ ২৪ হাজার ৫৯৩ জন প্রথম ডোজ পেয়েছেন।
দ্বিতীয় ডোজ পেয়েছেন ৪ কোটি ৪৭ লক্ষ ১১ হাজার ০৩৯ জন।
অর্থাৎ মোট ৬৪ কোটি ০৫ লক্ষ ২৮ হাজার ৬৪৪ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ৩৬ হাজার ২৭৫ জন রোগী সুস্থ হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি,১৯ লক্ষ, ৫৯ হাজার ৬৮০ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৫৩ শতাংশ।
দেশে গত ২৪ ঘন্টায় ৩০ হাজার ৯৪১ জন নতুন করে আক্রান্ত হয়েছেন। বিগত ৬৫ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ৭০ হাজার ৬৪০। বর্তমানে মোট আক্রান্তের হার ১.১৩ শতাংশ।
গত ২৪ ঘন্টায় দেশে মোট ১৩,৯৪,৫৭৩ টি নমুনা পরীক্ষা হয়েছে। এছাড়া সারাদেশে এ পর্যন্ত ৫২ কোটি ১৫ লক্ষ ৪১ হাজার ০৯৮ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.৫১ শতাংশ। যা বিগত ৬৭ দিন ধরে ৩ শতাংশের নিচে। দৈনিক ভিত্তিতে এই হার আজ ২.২২ শতাংশ। দৈনিক ভিত্তিতে আক্রান্তের হার গত ৮৫ দিন ধরে ৫ শতাংশের নিচে রয়েছে।
CG/ SB
(Visitor Counter : 107
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৮ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮৩ কোটি ২৬ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৫ হাজার ৮৫৯।
সুস্পষ্টভাবে করোনায় আক্রান্তের হার ০.০৪ শতাংশ।
জাতীয় স্তরে সুস্থতার হার বর্তমানে ৯৮.৭৫ শতাংশ।
গত ২৪ ঘণ্টায় সুস্থ হয়েছেন ১ হাজার ৫৬৭ জন। মোট সুস্থতার সংখ্যা ৪ কোটি ২৪ লক্ষ ৮৩ হাজার ৮২৯।
সারা দেশে গত ২৪ ঘণ্টায় নতুন করে আক্রান্ত ১ হাজার ২৭০ জন।
দৈনিক-ভিত্তিতে আক্রান্তের হার ০.২৯ শতাংশ।
সাপ্তাহিক-ভিত্তিতে আক্রান্তের হার ০.২৬ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ৭৩ লক্ষ; গত ২৪ ঘণ্টায় ৪ লক্ষ ৩২ হাজার ৩৮৯টি নমুনা পরীক্ষা হয়েছে।
CG/BD/SB
(Visitor Counter : 75
প্রধানমন্ত্রীরদপ্তর
মরিশাসের প্রধানমন্ত্রীর সঙ্গে প্রধানমন্ত্রীর মতবিনিময়
নয়াদিল্লি, ২০ এপ্রিল, ২০২২
প্রধানমন্ত্রী শ্রী নরেন্দ্র মোদী আজ মরিশাসের প্রধানমন্ত্রী মিঃ প্রবীন্দ কুমার জগন্নাথের সঙ্গে মতবিনিময় করেন। প্রধানমন্ত্রী মোদীর গুজরাট সফরের সময় বিভিন্ন অনুষ্ঠানেও দুই নেতার মধ্যে একাধিকবার সাক্ষাৎ হয়েছে।
প্রধানমন্ত্রীর কার্যালয়ের পক্ষ এক ট্যুইটে বলা হয়েছে, “প্রধানমন্ত্রী @KumarJugnauth-এর সঙ্গে ইতিবাচক আলোচনা হয়েছে। দুই দেশের মধ্যে বিভিন্ন ক্ষেত্রে দ্বিপাক্ষিক সহযোগিতাকে আরও নিবিড় করার বিষয়েও আমরা কথা বলেছি।”
CG/BD/DM/
(
প্রধানমন্ত্রীরদপ্তর
সংসদের আসন্ন বাজেট অধিবেশনে সরকার সব বিষয়ে আলোচনা করতে প্রস্তুত জানালেন প্রধানমন্ত্রী
নয়াদিল্লি, ৩০ জানুয়ারি, ২০২০
প্রধানমন্ত্রী শ্রী নরেন্দ্র মোদী বলেছেন, সংসদের আসন্ন বাজেট অধিবেশনে সরকার সব বিষয়ে আলোচনা করতে প্রস্তুত। ৩১শে জানুয়ারি বাজেট অধিবেশনের প্রাক্কালে তিনি সর্বদলীয় বৈঠকে ভাষণ দেন।
সমাপ্তি ভাষনে প্রধানমন্ত্রী দেশের বর্তমান অর্থনৈতিক অবস্হার ওপর অধিকাংশ সাংসদের মতামত দেওয়ার জন্য স্বাগত জানান।
তিনি বলেন, ‘অধিকাংশ সাংসদই দেশের অর্থনৈতিক অবস্হা নিয়ে আলোচনার পরামর্শ দিয়েছেন। আমি বিষয়টিকে স্বাগত জানাচ্ছি এবং আমরা আপনাদের সকলের মতামত নিয়ে অর্থনীতির বিষয়ে আলোচনা করতে চাই’।
বর্তমান আর্ন্তজাতিক আর্থিক পরিস্হিত প্রেক্ষিতে দেশ কিভাবে লাভবান হতে পারে তা সব সদস্যকে দেখার জন্য আহ্বান জানান প্রধানমন্ত্রী।
তিনি বলেন, ‘বিশ্বের পরিস্হিতির পরিবর্তন ঘটিয়ে কিভাবে ভারতের পক্ষে আনা সম্ভব, আমাদের সে বিষয়ে নজর দিতে হবে।’
প্রধানমন্ত্রী বলেন, ‘এই বাজেট অধিবেশনে এবং নতুন বছরের শুরুতে আমরা যদি দেশের অর্থনীতিকে সঠিক দিশায় নিয়ে যেতে পারি তাহলে দেশেরই উন্নতি হবে।’
বৈঠকে সাংসদদের তোলা অন্যান্য বিষয় প্রসঙ্গে প্রধানমন্ত্রী বলেন, ‘আপনারা যেভাবে অন্যান্য গুরুত্বপূর্ণ বিষয়গুলি উত্থাপন করেছেন সে বিষয়ে আমি সহমত। এই বিষয়গুলি নিয়ে খোলাখুলি আলোচনা হওয়া দরকার।’
এর পাশাপাশি প্রধানমন্ত্রী সংসদ এবং অধিবেশনে যাতে আরও বেশি কাজ করা যায় সেই বিষয়টি সকল সাংসদকে দেখার জন্য আহ্বান জানান।
বিগত দুটি অধিবেশনের প্রসঙ্গ তুলে প্রধানমন্ত্রী বলেন, ‘এই হল সংসদ এবং অধিবেশনের প্রকৃত কর্মকান্ড। বিগত দুটি অধিবেশনে আমরা কাজের পরিমাণ বৃদ্ধির বিষয়টি লক্ষ্য করেছি এবং এর স্বপক্ষে বহু জনসমর্থন মিলেছে। যখন আমরা সমস্ত বিষয়ে মুক্ত মনে আলোচনা করছি তখন মানুষের প্রতিনিধি হিসেবে এটা আমাদের দায়িত্ব, কক্ষের কর্মকান্ড বৃদ্ধি করা।’
প্রতিরক্ষা মন্ত্রী শ্রী রাজনাথ সিং, সংসদ বিষয়ক মন্ত্রী শ্রী প্রহ্লাদ যোশী, সংসদ বিষয়ক প্রতিমন্ত্রী শ্রী অর্জুন রাম মেঘওয়াল এবং শ্রী ভি মুরালীধরণ সহ সমস্ত দলের সাংসদ বৈঠকে যোগ দেন।
CG/SS /NS
(Visitor Counter : 76
স্বাস্থ্যওপরিবারকল্যাণমন্ত্রক
কোভিড সংক্রান্ত ত্রাণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিতে এ পর্যন্ত ১৭,৭৫৫টি অক্সিজেন কনসেনট্র্রেটর, ১৬,৩০১টি অক্সিজেন সিলিন্ডার, ১৯টি অক্সিজেন উৎপাদক প্ল্যান্ট, ১৩,৪৪৯টি ভেন্টিলেটর/বাইপ্যাপ, ~৬.৯ লক্ষ রেমডেসিভিরের ভয়েল, ~ ১২ লক্ষ ফাভিপিরাভির ট্যাবলেট পাঠানো হয়েছে
নতুনদিল্লী, ২৫শে মে, ২০২১
কেন্দ্র ২৭ এপ্রিল থেকে বিভিন্ন দেশ ও সংগঠনের পাঠানো কোভিড-১৯এর ত্রাণ সামগ্রী গ্রহণ করছে। আন্তর্জাতিক সহযোগিতার এইসব উপাদান দ্রুততার সঙ্গে রাজ্য ও কেন্দ্রশাসিত অঞ্চলগুলিকে পাঠানো হচ্ছে।
২৭শে এপ্রিল থেকে ২৪ শে মে পর্যন্ত ১৭,৭৫৫টি অক্সিজেন কনসেনট্র্রেটর, ১৬,৩০১টি অক্সিজেন সিলিন্ডার, ১৯টি অক্সিজেন উৎপাদক প্ল্যান্ট, ১৩,৪৪৯টি ভেন্টিলেটর/বাইপ্যাপ, ~৬.৯ লক্ষ রেমডেসিভিরের ভয়েল, ~ ১২ লক্ষ ফাভিপিরাভির ট্যাবলেট সড়ক ও আকাশপথে পাঠানো হয়েছে। ২৩ এবং ২৪শে মে সংযুক্ত আরব আমীরশাহী, সিঙ্গাপুর , কানাডার ওন্টারিও, ইউএসআইএসপিএফ, সুইস ইন্ডিয়া চেম্বার অফ কমার্স অ্যান্ড ইন্ডাস্ট্রিজের নেসলে থেকে যেসব ত্রাণ সামগ্রী এসেছে সেগুলি হল : ২০টি অক্সিজেন কনসেনট্রেটর, ৫৪০টি অক্সিজেন সিলিন্ডার এবং ৫৩৬টি ভেন্টিলেটর/বাইপ্যাপ/সিপ্যাপ ।
রাজ্য ও কেন্দ্রশাসিত অঞ্চলগুলি কোভিড-১৯ মহামারীর বিরুদ্ধে যে লড়াই চালাচ্ছে তাতে সাহায্যের এইসব ত্রাণ সামগ্রী পাঠানো হচ্ছে। কেন্দ্রীয় স্বাস্থ্য মন্ত্রক পুরো পরিস্থিতির দিকে নজর রাখছে। তহবিল ও বিভিন্ন ত্রাণ সামগ্রী আন্তর্জাতিক সহযোগিতার অঙ্গ হিসেবে বিদেশ থেকে আসার পর সেগুলি যাতে যথাযথভাবে বন্টন করা যায় তার জন্য কেন্দ্রীয় স্বাস্থ্য মন্ত্রক একটি নির্ধারিত সমন্বয় সেল গঠন করেছে। ২৬ এপ্রিল থেকে এই সেল কাজ করছে। দোসরা মে থেকে স্বাস্থ্য মন্ত্রক একটি সাধারণ পরিচালন বিধি তৈরি করেছে। এই বিধি অনুযায়ী এই সেল কাজ করছে।
CG/CB/
(Visitor Counter : 179
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭৪ কোটি ৭১ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ৮০ লক্ষেরও বেশি অব্যবহৃত টিকার ডোজ রয়েছে
নয়াদিল্লী, ২৬ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭৪ কোটি ৭১ লক্ষ ২৬ হাজার ৬৩০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ৮০ লক্ষ ৫৭ হাজার ৫৫৭টি টিকার ডোজ হাতে রয়েছে।
CG/SS/NS
(Visitor Counter : 104
নীতিআয়োগ
নীতি আয়োগ ২০২০ সালের রপ্তানি প্রস্তুতি সূচক সংক্রান্ত প্রতিবেদন প্রকাশ করেছে
নয়াদিল্লি, ২৬ আগস্ট, ২০২০
ইনস্টিটিউট অফ কমপিটিটিভনেস-এর সঙ্গে যৌথ উদ্যোগে নীতি আয়োগ আজ ২০২০ সালের রপ্তানি প্রস্তুতি সূচক  প্রকাশ করেছে। দেশের বিভিন্ন রাজ্যের রপ্তানি ক্ষেত্রে প্রস্তুতি এবং সাফল্যের দিক বিবেচনা করে এই ইপিআই তৈরি করা হয়েছে। রপ্তানির ক্ষেত্রে বিভিন্ন চ্যালেঞ্জ ও সুযোগ চিহ্নিত করা, সরকারি নীতির সাফল্য বিবেচনা করা এবং পরিচালন সংক্রান্ত ব্যবস্থাপনাকে উৎসাহিত করা এই সূচক প্রকাশের মূল উদ্দেশ্য।
নীতি, ব্যবসার পরিবেশ, রপ্তানির পরিবেশ ও রপ্তানির পরিমাণ – এই চারটি বিষয় ছাড়াও ইপিআই তৈরিতে রপ্তানিতে উৎসাহদান নীতি, প্রাতিষ্ঠানিক গঠন, ব্যবসা-বাণিজ্যের পরিবেশ, পরিকাঠামো, পরিবহণের সুবিধা, মূলধনের যোগান, রপ্তানির পরিকাঠামো, ব্যবসা-বাণিজ্যে সহায়তা, গবেষণা ও উন্নয়নমূলক পরিকাঠামো, বিভিন্ন সামগ্রীর রপ্তানি এবং বিকাশের সুযোগের দিকগুলিও এখানে বিবেচিত হয়েছে।
নীতি আয়োগের ভাইস চেয়ারম্যান ডঃ রাজীব কুমার বলেছেন, রাজ্য এবং কেন্দ্রশাসিত অঞ্চলগুলিকে রপ্তানির ক্ষেত্রে তাদের সম্ভাবনার দিকটি উপলব্ধি করানোর জন্য এই সূচক তৈরি করা হয়েছে। নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত বলেছেন, এই সূচকের সাহায্যে রপ্তানি ক্ষেত্রে উৎসাহদানের বিভিন্ন সুযোগকে চিহ্নিত করতে সুবিধা হবে। সূচক অনুসারে দেখা গেছে, উপকূলবর্তী রাজ্যগুলি এক্ষেত্রে ভালো ফল করেছে। গুজরাট, মহারাষ্ট্র এবং তামিলনাড়ু শীর্ষ তিনটি স্থান দখল করেছে। দেশের আটটি উপকূলবর্তী রাজ্যের মধ্যে ছয়টি রাজ্যই প্রথম ১০-এর তালিকায় জায়গা করেছে। উপকূলবর্তী নয়, এরকম রাজ্যের মধ্যে রাজস্থান প্রথম, তেলেঙ্গানা দ্বিতীয় এবং হরিয়ানা তৃতীয় স্থান পেয়েছে। হিমালয় সন্নিহিত রাজ্যগুলির মধ্যে উত্তরাখণ্ড সূচকের সর্বোচ্চ স্থানে রয়েছে। এরপর দ্বিতীয় ও তৃতীয় স্থানে যথাক্রমে রয়েছে ত্রিপুরা ও হিমাচল প্রদেশ। কেন্দ্রশাসিত অঞ্চলগুলির মধ্যে দিল্লি প্রথম স্থান দখল করেছে। ছত্তিশগড় এবং ঝাড়খণ্ড রাজ্য দুটি কোন সামুদ্রিক বাণিজ্যের সুযোগ না পাওয়া সত্ত্বেও রপ্তানিতে উৎসাহ দিতে তারা বিভিন্ন উদ্যোগ গ্রহণ করেছে।
আত্মনির্ভর ভারত অভিযানের জন্য সমস্ত রাজ্য ও কেন্দ্রশাসিত অঞ্চলকে রপ্তানির পরিমাণ বাড়াতে হবে। এই সূচকের মাধ্যমে রাজ্যগুলি বর্তমানে কোন অবস্থানে রয়েছে সে বিষয়ে ধারণা পাওয়া সম্ভব। বিভিন্ন রাজ্য ও কেন্দ্রশাসিত অঞ্চলের থেকে প্রাপ্ত তথ্য ছাড়াও একজিম ব্যাঙ্ক, আইআইএফটি এবং বিভিসিআইএফ থেকেও তথ্য সংগ্রহ করা হয়েছে। বেশ কিছু তথ্যের ক্ষেত্রে রিজার্ভ ব্যাঙ্ক এবং বিভিন্ন কেন্দ্রীয় মন্ত্রকের সঙ্গে যোগাযোগ করা হয়েছে।
(CG/CB/DM
ভূ-বিজ্ঞানমন্ত্রক
ভূ-বিজ্ঞান মন্ত্রকের আর্থ সিস্টেম সায়েন্স ক্ষেত্রে উৎকর্ষতার স্বীকৃতি-স্বরূপ জাতীয় পুরস্কারের কথা ঘোষণা
নয়াদিল্লি, ২৯ জুলাই, ২০২০
কেন্দ্রীয় ভূ-বিজ্ঞান মন্ত্রক সম্ভাব্য সঠিক আবহাওয়া, জলবায়ু, সামুদ্রিক, উপকূল সংক্রান্ত এবং প্রাকৃতিক বিপর্যয় সম্পর্কিত তথ্য বা পূর্বাভাস দেশবাসীর কাছে পৌঁছে দিয়ে থাকে। সাধারণ মানুষের সুরক্ষা এবং আর্থ-সামাজিক দিকগুলির কথা বিবেচনায় রেখেই মন্ত্রকের পক্ষ থেকে এ ধরনের পূর্বাভাস বা তথ্য দেওয়া হয়। এছাড়াও, মন্ত্রক জীবিত অথবা জীবনহীন সামুদ্রিক সম্পদের অনুসন্ধান ও সেগুলির সংরক্ষণের স্বার্থে গুরুত্বপূর্ণ ভূমিকা পালন করে।
মন্ত্রক আর্থ সিস্টেম সায়েন্স বা ভূ-ব্যবস্থা সংক্রান্ত বিজ্ঞানের ক্ষেত্রে উল্লেখযোগ্য অবদানের স্বীকৃতি প্রদান করতে বিশিষ্ট বিজ্ঞানী/ইঞ্জিনিয়ারদের সম্মান জানিয়ে থাকে এবং ভূ-ব্যবস্থা সংক্রান্ত বিজ্ঞানের মূল শাখার সঙ্গে মহিলা ও তরুণ গবেষকদের সক্রিয়ভাবে সামিল হতে উৎসাহ যোগায়। মন্ত্রক ভূ-বিজ্ঞান ব্যবস্থায় উল্লেখযোগ্য অবদানের স্বীকৃতি-স্বরূপ লাইফ টাইম এক্সেলেন্স পুরস্কার, বায়ু মন্ডলীয় বিজ্ঞান ও প্রযুক্তি; সামুদ্রিক বিজ্ঞান; ভূ-বিজ্ঞান ও প্রযুক্তি তথা মেরু প্রদেশীয় বিজ্ঞানের ক্ষেত্রে উল্লেখযোগ্য অবদানের স্বীকৃত-স্বরূপ জাতীয় পুরস্কার দিয়ে থাকে। মহিলা বিজ্ঞানীদের অবদানের স্বীকৃতি-স্বরূপ ডঃ আন্না মানি জাতীয় পুরস্কার দেওয়া হয়।
এ বছর লাইফ টাইম এক্সেলেন্স অ্যাওয়ার্ড পাচ্ছেন অধ্যাপক অশোক সাহানী। ভূ-বিদ্যা এবং বায়ো ট্রাটিগ্রাফির ক্ষেত্রে সারা জীবনের অবদানের স্বীকৃতি-স্বরূপ অধ্যাপক সাহানীকে এই পুরস্কারের জন্য মনোনীত করা হয়েছে। সামুদ্রিক বিজ্ঞান ও প্রযুক্তি ক্ষেত্রে জাতীয় পুরস্কার পাচ্ছেন সিএসআইআর – এর বিশাখাপত্তনমের ন্যাশনাল ইন্সটিটিউট অফ ওশানোগ্রাফির সিনিয়র প্রিন্সিপল সায়েন্টিস্ট ডঃ ভি ভি এস এস শর্মা এবং গোয়ার ন্যাশনাল সেন্টার ফর পোলার অ্যান্ড ওশন রিসার্চের অধিকর্তা ডঃ রবি চন্দ্রণ।
বায়ু মন্ডলীয় বিজ্ঞান ও প্রযুক্তি ক্ষেত্রে এ বছরের জাতীয় পুরস্কারের জন্য মনোনীত হয়েছেন তিরুবনন্তপুরমের ভিএসএসসি প্রতিষ্ঠানের বিজ্ঞানী ডঃ এস সুরেশ বাবু। ভূ-বিজ্ঞান ও প্রযুক্তি ক্ষেত্রে জাতীয় পুরস্কার পাচ্ছেন বেনারস হিন্দু বিশ্ববিদ্যালয়ের ভূ-বিদ্যা দপ্তরের অধ্যাপক এন ভি চলপতি রাও। সামুদ্রিক বিজ্ঞানের ক্ষেত্রে জাতীয় পুরস্কারের জন্য মনোনীত হয়েছেন চেন্নাইয়ের ন্যাশনাল ইন্সটিটিউট ফর ওশান টেকনোলজির অধিকর্তা ডঃ এম এ আত্মনন্দ। ডঃ আন্নামনি নামাঙ্কিত মহিলা বিজ্ঞানী বিভাগে জাতীয় পুরস্কারের জন্য মনোনীত হয়েছেন গোয়ার ন্যাশনাল ইন্সটিটিউট অফ ওশানোগ্রাফির প্রবীণ বিজ্ঞানী ডঃ লিদিতা ডি এস খন্দেপার্কার।
তরুণ গবেষক হিসাবে অসামান্য অবদানের স্বীকৃতি-স্বরূপ পুরস্কারের জন্য মনোনীত হয়েছেন কানপুর আইআইটি-র ডঃ ইন্দ্রশেখর সেন এবং আমেদাবাদের ফিজিক্যাল রিসার্চ ল্যাবরেটরির ডঃ অরবিন্দ সিং।
(CG/BD/SB
সড়কপরিবহণওমহাসড়কমন্ত্রক
মোটরগাড়িতে এয়ারব্যাগ বাধ্যতামূলক
নয়াদিল্লি, ১৬ মার্চ, ২০২২
কেন্দ্রীয় সড়ক পরিবহণ ও মহাসড়ক মন্ত্রক অটোমোটিভ ইন্ডাস্ট্রি স্ট্যান্ডার্ড  ১৪৫ অনুযায়ী, ২০১৭’র ৭ই ডিসেম্বর জিএসআর ১৪৮  বিজ্ঞপ্তি অনুযায়ী, চালকের জন্য এয়ারব্যাগের আবশ্যকতা বাধ্যতামূলক বলে জানায়। মন্ত্রক চলতি বছরের দোসরা মার্চ জিএসআর ১৪৮  বিজ্ঞপ্তি দিয়ে এআইএস ১৪৫ অনুযায়ী, মোটরগাড়ির চালকের আসনের পাশে থাকা যাত্রীর জন্যও এয়ারব্যাগ থাকা বাধ্যতামূলক বলে জানায়। এই বিজ্ঞপ্তিতে আরও বলা হয়, ২০২১ – এর পয়লা এপ্রিল বা তারপর নির্মিত নতুন মডেলের সমস্ত গাড়ি এবং বর্তমান গাড়ির মডেলগুলিতে ২০২১ – এর ৩১শে অগাস্ট থেকে চালক ও সামনের সিটে বসে থাকা ব্যক্তির জন্য এয়ারব্যাগের বন্দোবস্ত করতে হবে। অবশ্য, কোভিড-১৯ মহামারীর দরুণ ২০২১ – এর ২৬শে অগাস্ট মন্ত্রক জিএসআর ৫৯৫  বিজ্ঞপ্তিতে গাড়ির বর্তমান মডেলগুলিতে এয়ারব্যাগের বন্দোবস্ত করার সময়সীমা ২০২১ – এর ৩১শে অক্টোবর পর্যন্ত বৃদ্ধি করে।
এদিকে মন্ত্রক চলতি বছরের ১৪ই জানুয়ারি জিএসআর ১৬  বিজ্ঞপ্তি অনুযায়ী, ২০২২ – এর পয়লা অক্টোবরের পর থেকে এম-১ শ্রেণীর যে সমস্ত গাড়ি তৈরি হবে, তাতে দুই পাশেও এয়ারব্যাগের বন্দোবস্ত করতে হবে। বিজ্ঞপ্তিতে মন্ত্রক জানায়, দুটি গাড়ির মধ্যে পাশাপাশি, সংঘর্ষের সময় দু’ধারে থাকা যাত্রীদের যাতে আঘাত কম লাগে এবং আঘাতজনিত অভিঘাত যাতে এয়ারব্যাগের মধ্যে সীমিত হয়, তা নিশ্চিত করতেই এই পদক্ষেপ।
যাত্রী সুরক্ষায় ব্যবহৃত এ ধরনের এয়ারব্যাগগুলির মূল্য গাড়ির আকার ও বাজারদরের উপর নির্ভরশীল। একটি গাড়িতে মোট চারটি এয়ারব্যাগের মূল্য ৫ হাজার ৬০০ টাকা থেকে ৭ হাজার টাকার মধ্যে ঘোরাফেরা করে। মোটর গাড়িতে এয়ারব্যাগ বসানো সম্পর্কিত মন্ত্রকের এই পদক্ষেপ সম্পর্কে সংশ্লিষ্ট সবপক্ষের কাছ থেকে ৩০ দিনের মধ্যে মতামত চাওয়া হয়েছে। সবপক্ষের কাছ থেকে পাওয়া মতামত বিবেচনার পর নীতি-নির্দেশিকা চূড়ান্ত হবে।
রাজ্যসভায় আজ এক লিখিত জবাবে একথা জানান সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/BD/SB
(Visitor Counter : 114
প্রধানমন্ত্রীরদপ্তর
চিকিৎসক দিবস উপলক্ষ্যে চিকিৎসকদের প্রতি প্রধানমন্ত্রীর শুভেচ্ছা
নয়াদিল্লী, ০১ জুলাই, ২০২২
প্রধানমন্ত্রী শ্রী নরেন্দ্র মোদী চিকিৎসক দিবস উপলক্ষ্যে চিকিৎসকদের শুভেচ্ছা জানিয়েছেন এবং জীবন রক্ষার কাজে ও পৃথিবীতে সকলের সুস্বাস্থ্য নিশ্চিত করার ক্ষেত্রে তাঁদের ভূমিকার কথা স্বীকার করেছেন।
এক ট্যুইট বার্তায় প্রধানমন্ত্রী বলেছেন, “সকল কঠোর পরিশ্রমী চিকিৎসকদের চিকিৎসক দিবসের শুভেচ্ছা জানাই, তাঁরা মানুষের প্রাণ বাঁচাতে এবং পৃথিবীতে সকলের সুস্বাস্থ্যের জন্য গুরুত্বপূর্ণ ভূমিকা পালন করছেন।”
PG/CB/NS
(
প্রধানমন্ত্রীরদপ্তর
দেরাদুন থেকে দিল্লি বন্দে ভারত এক্সপ্রেসের ২৫ মে যাত্রা সূচনা করবেন প্রধানমন্ত্রী
উত্তরাখণ্ডে এটাই প্রথম বন্দে ভারত
নয়াদিল্লি, ২৪ মে, ২০২৩
দেরাদুন থেকে দিল্লি বন্দে ভারত এক্সপ্রেসের ২৫ মে বেলা ১১টায় ভিডিও কনফারেন্সিং-এর যাত্রা সূচনা করবেন প্রধানমন্ত্রী শ্রী নরেন্দ্র মোদী।
উত্তরাখণ্ডে এটাই প্রথম বন্দে ভারত এক্সপ্রেস। বিশ্বমানের সুবিধা সম্পন্ন বিশেষত এই রাজ্যে ভ্রমণকারী পর্যটকদের জন্য আরামদায়ক যাত্রা এক নতুন পর্বের সূচনা করবে এই ট্রেন। সম্পূর্ণ দেশীয় প্রযুক্তিতে তৈরি কবচ প্রযুক্তি যুক্ত এবং অত্যাধুনিক নিরাপত্তার সমস্ত সুবিধা রয়েছে এই ট্রেনে।
জনপরিবহণে পরিচ্ছন্নতা বিন্যাসের বাতাবরণ তৈরিতে প্রধানমন্ত্রীর নির্দেশিত পথ ধরে ভারতীয় রেল দেশের সমস্ত রেলপথে বৈদ্যুতিকরণের কাজ সম্পন্ন করছে। এই লক্ষ্যে অগ্রসর হয়ে উত্তরাখণ্ডে বৈদ্যুতিকরণের কাজ সম্পন্ন হওয়া নতুন রেলপথ প্রধানমন্ত্রী জাতির উদ্দেশে উৎসর্গ করবেন। এর মাধ্যমে রাজ্যের সমস্ত রেলপথে ১০০ শতাংশ বৈদ্যুতিকরণের কাজ সম্পূর্ণ হয়ে যাবে এবং ট্রেনের গতি ও পরিবহণ ক্ষমতাও বৃদ্ধি পাবে।
CG/AB/NS
(
আয়ুষ
গুদুচি সম্পূর্ণ নিরাপদ এবং এর কোনও বিষাক্ত প্রভাব নেই
যকৃৎ বিকল হওয়ার সঙ্গে গুদুচির সম্পর্ক সম্পূর্ণ বিভ্রান্তিকর
নয়াদিল্লি, ১৬ ফেব্রুয়ারি, ২০২২
এক শ্রেণীর সংবাদ মাধ্যমে যকৃৎ বিকল হওয়ার সঙ্গে গুদুচির সম্পর্ক রয়েছে বলে ভুল তথ্য প্রচারিত হয়েছে। আয়ুষ মন্ত্রকের পক্ষ থেকে সুস্পষ্টভাবে বলা হয়েছে, গিলয়/গুদুচি সম্পূর্ণ নিরাপদ এবং প্রাপ্ত তথ্য অনুযায়ী, গুদুচির কোনও বিষাক্ত প্রতিক্রিয়া হয় না।
আয়ুর্বেদে এটা বলা হয়ে থাকে যে, গুদুচি এক সঞ্জিবনী ঔষধি। বিভিন্ন গবেষণায় দেখা গেছে, গুদুচি থেকে যে জলীয় পদার্থ নির্গত হয় – তার কোনও বিষাক্ত প্রভাব নেই। অবশ্য, যে কোনও ওষুধের ক্ষেত্রে সুরক্ষার বিষয়টি নির্ভর করে কিভাবে সেই ওষুধ ব্যবহার করা হচ্ছে, তার উপর। এক শ্রেণীর ওষুধের ক্ষেত্রে ডোজের বিষয়টিও সুরক্ষার সঙ্গে যুক্ত। এক সমীক্ষায় দেখা গেছে, গুদুচি পাউডার স্বল্প পরিমাণ ব্যবহার করলে ফলের মাছি জীবনচক্রের মেয়াদ বৃদ্ধি পায়। একইভাবে, বেশি পরিমাণ এই পাউডার ব্যবহার করলে তা মাছির জীবনচক্রের মেয়াদ কমিয়ে দেয়। এ থেকে প্রমাণিত হয়, নির্দিষ্ট পরিমাণে ওষুধ বা ডোজ সেবন করলে তা থেকে প্রত্যাশিত ফল মেলে। বিভিন্ন ধরনের অসুস্থতার উপশমে গুদুচি ভেষজ ওষুধগুলির মধ্যে একটি। তাই, অ্যান্টি-অক্সিডেন্ট, অ্যান্টি-হাইপারলিপিডেমিক, কার্ডিও ভাসকুলার, নিউরোপ্রোটেক্টিভ, অস্টিওপ্রোটেক্টিভ, অ্যান্টি-অ্যাংজাইটি, অ্যান্টি-ইনফ্লেমেটরি, অ্যান্টি-ডায়েরিয়া, অ্যান্টি-আলসার এমনকি অ্যান্টি-ক্যান্সারের মতো ক্ষেত্রে গুদুচির সঠিক ব্যবহারে উপযুক্ত উপশমের প্রমাণ মিলেছে।
বিভিন্ন ধরনের পেটের সমস্যার উপশমে এবং রোগ-প্রতিরোধক ক্ষমতা বাড়াতে গুদুচির কার্যকরিতা খতিয়ে দেখা হয়েছে। আয়ুর্বেদিক এই ওষুধটির সুনির্দিষ্ট পরিমাণ ব্যবহার মানব জীবৎকালের মেয়াদ বাড়াতেও সাহায্য করে। কোভিড-১৯ প্রতিরোধেও আয়ুর্বেদিক এই ওষুধটির ব্যবহার হয়েছে এবং ভালো ফল মিলেছে। তাই, স্বাস্থ্যের উপকারিতার দিক থেকে গুদুচিকে কখনই বিষাক্ত বলে দাবি করা যায় না।
CG/BD/SB
(Visitor Counter : 325
ক্রেতা, খাদ্যএবংগণবন্টনমন্ত্রক
খুচরো বাজারে টমেটোর অস্বাভাবিক মূল্যবৃদ্ধি রুখতে অন্ধ্রপ্রদেশ, কর্ণাটক ও মহারাষ্ট্র থেকে টমেটো সংগ্রহ করে প্রধান সরবরাহ কেন্দ্রগুলিতে পাঠানোর নির্দেশ উপভোক্তা বিষয়ক দফতরের । দিল্লি জাতীয় রাজধানী অঞ্চলে সুলভে টমেটো বিক্রি করা হবে জাতীয় কৃষি সমবায় বিপণন ফেডারেশন এবং জাতীয় সমবায় উপভোক্তা ফেডারেশন বাজার থেকে টমেটো সংগ্রহ করবে
নতুন দিল্লি, ১২ জুলাই, ২০২৩
গত একমাসে খুচরো বাজারে টমেটোর অস্বাভাবিক মূল্যবৃদ্ধি লক্ষ করা গেছে । এর মোকাবিলায় জাতীয় কৃষি সমবায় বিপণন ফেডারেশন ও জাতীয় সমবায় উপভোক্তা ফেডারেশন-কে অবিলম্বে অন্ধ্রপ্রদেশ, কর্ণাটক ও মহারাষ্ট্র থেকে টমেটো সংগ্রহ করে প্রধান বিক্রয় কেন্দ্রগুলিতে তা পাঠানোর নির্দেশ দিয়েছে উপভোক্তা বিষয়ক দফতর । আগামী শুক্রবার থেকেই জাতীয় রাজধানী অঞ্চলে খুচরো বিক্রয় কেন্দ্রগুলি থেকে সুলভে টমেটো বিক্রি করা হবে ।
ভারতের প্রায় সব রাজ্যেই কমবেশি টমেটোর উৎপাদন হয় । উৎপাদনের বেশিরভাগটাই  হয় দাক্ষিণাত্য ও পশ্চিমাঞ্চলে । এই দুটি অঞ্চলের রাজ্যগুলি থেকে দেশের অন্যান্য রাজ্যে টমেটো পাঠানো হয় । টমেটো উৎপাদনের মরশুম এক-এক রাজ্যে এক-এক রকম । সাধারণত ডিসেম্বর থেকে ফেব্রুয়ারি মাসের মধ্যেই এর চাষ সবথেকে বেশি হয় । জুলাই-অগাস্ট এবং অক্টোবর-নভেম্বরে টমেটোর উৎপাদন সেভাবে হয়না । একে উৎপাদন কম, তার ওপর বর্ষার কারণে পরিবহনে অসুবিধা হওয়ায় টমেটোর দাম বৃদ্ধির প্রবণতা দেখা যায় । মরশুমি এই প্রবণতার সঙ্গে সরবরাহ শৃঙ্খলে সাময়িক বাধা, প্রতিকূল আবহাওয়ার জন্য কম ফলন প্রভৃতি কারণে প্রায়শই হঠাৎ করে টমেটোর দাম বেড়ে যায় ।
বর্তমানে গুজরাট, মধ্যপ্রদেশ ও অন্য কয়েকটি রাজ্যের বাজারে টমেটো প্রধানত মহারাষ্ট্র থেকে আসছে । মহারাষ্ট্রের সাতারা, নারায়ণগাঁও এবং নাসিকে উৎপাদিত টমেটোর এই মজুত ভাণ্ডার এমাসের শেষ পর্যন্ত চলবে বলে আশা করা যায় । অন্ধ্রপ্রদেশের মদনপাল্লে থেকেও টমেটোর যোগান পাওয়া যাচ্ছে । দিল্লি জাতীয় রাজধানী অঞ্চলে প্রধানত হিমাচলপ্রদেশ এবং কিছুটা কর্ণাটকের কোলার থেকে টমেটো আসে ।
খুব শীঘ্রই নাসিক জেলা থেকে নতুন উৎপাদিত টমেটো এসে পৌঁছোবে । এছাড়া নারায়ণগাঁও এবং ঔরঙ্গাবাদ অঞ্চল থেকেও অতিরিক্ত যোগান আসবে । মধ্যপ্রদেশ থেকেও টমেটো আসতে পারে । সব মিলিয়ে অদূর ভবিষ্যতে টমেটোর দাম কমবে বলে আশা করা যায় ।
CG/SD/RAB ..........12th JULY, 2023
(Visitor Counter : 72